
              Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.

	2017 m. seniūnijos įgyvendinami strateginiai tikslai, atsižvelgiant į Šakių rajono savivaldybės prioritetines kryptis,  yra:
         -     gerinti gyvenimo kokybę seniūnijoje, kuriant sveiką, saugią ir švarią aplinką;
         -     padidinti savivaldybės valdymo efektyvumą.
Šakių rajono savivaldybės administracijos Barzdų seniūnijos uždaviniai yra:
· efektyviai organizuoti seniūnijos darbą, kad būtų užtikrintas gyventojų poreikių tenkinimas;
· tobulinti savivaldybės administracijos valdymo kokybę.
        
           2017 M.  STRATEGINĮ (-IUS) TIKSLĄ (-US) ĮGYVENDINANČIOS PROGRAMOS

             Šakių rajono savivaldybės administracijos Barzdų seniūnija, vykdydama savo veiklą, prisideda prie Šakių rajono savivaldybės strateginio 2017-2019 metų veiklos plano šių programų įgyvendinimo: 
1. Mokymosi visą gyvenimą ir sporto programa (Nr.1);
      2. Kultūros plėtros programa  (Nr.6) ;
      3. Savivaldybės veiklos pagrindinių funkcijų programa (Nr.7);
      4.  Darbo rinkos politikos rengimo ir įgyvendinimo programa (Nr.8);
            5. Žemės ūkio plėtros programa (Nr.11);
            6. Švarios, sveikos aplinkos ir energijos taupymo programa (Nr.12);
            7. Socialinės apsaugos programa (Nr.13).   

2017 m. Barzdų seniūnija rengė ir teikė mero potvarkių, administracijos direktoriaus įsakymų projektus seniūnijos klausimais, sprendė socialinės globos klausimus, rūpinosi kultūros - istorijos paminklų priežiūra, rinko jos kompetencijai priskirtus statistikos duomenis, buvo išduodamos įvairios pažymos seniūnijos gyventojams, vykdomos gyventojų deklaravimo funkcijos, organizuotos  seniūnijos gyventojų sueigos, organizuota kapinių priežiūra, rinkliava ir vietinių mokesčių rinkimas, atlikti įstatymų nustatyta tvarka notariniai veiksmai. Seniūnija rūpinosi vietinės reikšmės kelių būkle, nustatyta tvarka teikė valstybės ir savivaldybės institucijoms statistines žinias ir ataskaitas, atliko kitas mero potvarkiais ar administracijos direktoriaus įsakymais deleguotas funkcijas.
	2009 m. spalio 29 d. Šakių rajono savivaldybės tarybos sprendimu Nr. T-354 „Dėl rajono savivaldybės administracijos seniūnijų aptarnaujamų teritorijų gyvenamųjų vietovių ar jų dalių suskirstymo į seniūnaitijas“, Barzdų seniūnijoje patvirtintos keturios seniūnaitijos: Barzdų, Baltrušių, Buktiškių, Žilių.






DUOMENYS APIE SENIŪNIJĄ

	1
	Seniūnijos plotas
	ha
	7056

	2
	Bendras kelių ir gatvių ilgis
	km
	70,7

	3
	Valomų gatvių ir šaligatvių plotas
	ha
	2,5                                                                                                                                                                                                                                                                                                                                                                                                                                                                                                                                                                                                                                                                                                                                                                               

	4
	Valomų aikštelių plotas
	m2
	0,8

	5
	Gatvių skaičius
	sk.
	16

	6
	Tvarkomų kapinių skaičius
	sk.
	10

	7
	Kapinių teritorijų plotas
	ha
	2,57

	8
	Poilsiaviečių skaičius
	sk.
	0

	9
	Lankytinų vietų seniūnijoje skaičius
	sk.
	3

	10
	Kultūros paveldo objektų skaičius
	sk.
	2

	11
	Eksploatuojamų šviestuvų skaičius
	sk.
	104

	12
	Parkų skaičius
	sk.
	0

	13
	Seniūnijos prižiūrimų želdinių plotas
	ha
	12

	14
	Seniūnijos prižiūrimų gėlynų plotas
	ha
	0,20

	15
	Gyventojų skaičius 2018-01-01 datai
	sk.
	941

	16
	Socialiai remtinų rizikos šeimų skaičius
	vnt.
	9



BARZDŲ SENIŪNIJOS 2017 METŲ VEIKLOS PLANO
ĮGYVENDINIMO APŽVALGA

Įgyvendinant Barzdų seniūnijos 2017 metų veiklos planą siekiama prisidėti prie Šakių rajono savivaldybės 2011-2017 metų strateginiame plėtros plane numatytų prioritetų įgyvendinimo:
· Verslo bei ekonomikos, infrastruktūros plėtros ir saugios aplinkos skatinimas;
· Visuomenės švietimo, mokymo(si) ir sveikatingumo gerinimas, socialinio saugumo   užtikrinimas;
· Krašto kultūrinio savitumo, patrauklumo puoselėjimas ir turizmo skatinimas;
· Kaimo ir žemės ūkio sektoriaus plėtra.

         Barzdų seniūnija 2017 m. įgyvendino:  
	Šakių rajono savivaldybės 2017-2019 metų strateginio veiklos plano programos Nr. 12 „Švarios, sveikos aplinkos ir energijos taupymo programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos uždavinio priemonę „Kelių lyginimas, sniego valymas (esant poreikiui)“. Įgyvendinant šią priemonę lyginimui, žvyravimui bei sniego valymui buvo panaudotos visos šiai funkcijai numatytos lėšos - 6,930 Eur. Sniegas buvo valomas pagal poreikį. 
Nuolat prižiūrima apie 60 km seniūnijos vietinės reikšmės kelių.
Įgyvendinat priemonę „Atliekų tvarkymo darbai“ teritorijų apšvietimui panaudota 6,960 Eur. Seniūnijos teritorijoje buvo atliekami šaligatvių, gatvių priežiūros ir valymo darbai. Želdinių plotai prižiūrimi ir tvarkomi pagal poreikį, tvarkomos miestelio kapinės, kitos saugomos bei turinčios išliekamąją vertę teritorijos, šaligatviai ir gatvių pakraščiai. Pakelių bei viešojo naudojimo teritorijų priežiūrai ir tvarkymui planuota 2,980 Eur, panaudota 5,875 Eur, atkelta iš darbo užmokesčio. Už šias sutaupytas lėšas buvo įsigyti darbo rūbai, ūkinis inventorius ir traktoriaus atsarginės dalys. 
Programos Nr. 13 „Socialinės apsaugos programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos uždavinio priemonę „Socialinės priežiūros teikimas socialinės rizikos šeimoms“ ir „Darbo su socialiai remtinomis šeimomis organizavimas“. Įgyvendinant šias priemones buvo mokamas darbo užmokestis ir socialinis draudimas socialinei darbuotojai darbui su rizikos šeimomis išlaikyti (numatyta 9,910 Eur, panaudota 10,032 Eur - padidėjo darbo užmokestis). Taip pat išmokėtas darbo užmokestis ir socialinis draudimas socialinio darbo organizatorei, numatyta 5,557 Eur, o panaudota 5,755 Eur – padidėjo darbo užmokestis. Transporto išlaidos socialiai remtinų šeimų lankymui, taip pat rizikos šeimų, neįgaliųjų lankymas. Šios priemonės įgyvendinimui numatyta ir panaudota 2,422 Eur. Pagal poreikį į namus buvo pristatoma neįgaliesiems kompensacinė technika.  Vienkartinių socialinių pašalpų skyrimui numatyta ir panaudota 750,00 Eur. Nupirktas lengvasis automobilis, lėšos gautos papildomai (10,500 Eur).
	Programos Nr. 8 „Darbo rinkos politikos rengimo ir įgyvendinimo programa“ seniūnijos tikslo ir uždavinio priemonę „Viešųjų darbų organizavimas“. Įgyvendinant šią priemonę buvo tvarkomos Barzdų miestelio gatvės, pakelės, takai, prižiūrimi šaligatviai ir vietinės reikšmės kelių pakraščiai, pjaunama žolė, genėjami medžiai, prižiūrimi želdiniai. Metų pradžioje buvo planuota įdarbinti pagal viešųjų darbų programą 6 žmones, tačiau įdarbinta 8 žmonės skirtingiems laikotarpiams, planuotos lėšos 6 mėn. laikotarpiui buvo 1,611 Eur, pratęsus viešuosius darbus iki spalio 31 d., gautos papildomos lėšos iš savivaldybės 3,710 Eur. Iš viso panaudota 5,321 Eur.
	Programos Nr. 11 „Žemės ūkio plėtros programa“ seniūnijos tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ ir uždavinio priemonę „Žemės ūkio funkcijų vykdymas“. Įgyvendinant šią priemonę buvo skirta  lėšų transportui ir kanceliarinėms  prekėms, seniūnijos žemės ūkio specialistei išlaikyti. Šiai priemonei vykdyti numatyta 65,00 Eur, tačiau papildomai skirta dar 58,00 Eur, iš viso panaudota 123,00 Eur. Papildomai skirtos lėšos transportui, kadangi žemės ūkio specialistei reikėjo lankyti seniūnijos gyventojų kiaulių ūkius.
	Programos Nr. 7 „Savivaldybės veiklos pagrindinių funkcijų programa“ seniūnijos tikslo ir uždavinio priemonę „Seniūnijos vidaus administravimas“. Įgyvendinant šią priemonę planuotos išlaidos ryšiams, transportui, kanceliarinėms prekėms, komunalinėms paslaugoms ir išlaidos seniūnijos patalpų išlaikymui – 8,240 Eur. Visos ir panaudotos.
	Programos Nr. 6 „Kultūros plėtros programa“ seniūnijos tikslo ir uždavinio priemonę „Kultūrinės veiklos, jaunimo užimtumo organizavimas“. Įgyvendinant šią priemonę buvo numatytas darbo užmokestis ir socialinis draudimas kultūrinių renginių organizatorei, kolektyvų vadovei ir valytojai išlaikyti. Planuotos lėšos 19,482 Eur, tačiau  425,00 Eur (sutaupyto darbo užmokesčio ir „Sodros“) perkelta į kitas prekes, nupirktos anglys. Iš viso panaudota 17,463 Eur. Atsižvelgiant į numatomų renginių skaičių, perkamos įvairios prekės, suvenyrai. Taip pat skiriamos reprezentacinės išlaidos renginiams organizuoti. Šiai priemonei vykdyti suplanuota ir panaudota 1,066 Eur, tačiau gavus papildomų lėšų, pastatyta paminklinė įamžinimo lenta 1918-1923 m. Barzdų valsčiaus savanoriams atminti. Iš viso panaudota 1,925 Eur.
	Programos Nr. 1 „Mokymosi visą gyvenimą ir sporto programa“ tikslo „Gerinti gyvenimo kokybę seniūnijoje, kuriant sveiką, saugią ir švarią aplinką“ seniūnijos uždavinio priemonę „Švietimas“. Įgyvendinant šią priemonę buvo skiriamos lėšos mokinio reikmėms įsigyti (pagal pateiktas pažymas), socialinio darbo organizatorės darbo užmokesčiui ir „Sodros“ įmokoms. Planuotos lėšos - 2,846 Eur, panaudota 2,549 Eur. Planuojama indėlio vertinimo kriterijaus reikšmė buvo 45 prašymai socialinėms išmokoms – lėšos mokinio reikmėms įsigyti, tačiau vietoje planuotų 45 prašymų gauti 43 prašymai, todėl liko nepanaudoti 297,00 Eur.
	Programos Nr. 7 „Savivaldybės veiklos pagrindinių funkcijų programos“ tikslo „Padidinti savivaldybės valdymo efektyvumą“ seniūnijos uždavinio priemonę „Administravimo naštos mažinimo priemonės“. Įgyvendinant šią priemonę buvo išduodamos pažymos juridiniams faktams patvirtinti ir nuolat susirašinėjama su įvairiomis institucijomis įstaigos veiklos klausimais, taip pat išduodami leidimai saugotinų medžių ir krūmų kirtimo, persodinimo, genėjimo darbams. Nuolat vykdomos gyvenamosios deklaravimo funkcijos: faktinę gyvenamąją vietą patvirtinančių pažymų išdavimas. Buvo priimami prašymai dėl gyvenamosios vietos adreso keitimo, tikslinimo, naikinimo, priimami atitinkami sprendimai. Pagal poreikį buvo atliekami notariniai veiksmai: tvirtinti įgaliojimai, parašų tikrumas, kopijų tvirtinimas, sudaromi testamentai. Šių visų pažymų, prašymų, leidimų (išskyrus leidimus laidoti) buvo išduota mažiau nei numatyta plane, tai lemia gyventojų skaičiaus mažėjimas seniūnijoje.
         Įgyvendinant  programose numatytą tikslą „Gerinti gyvenimo kokybę seniūnijoje, kuriant sveiką, saugią ir švarią aplinką“, seniūnijos darbuotojai kartu su seniūnijos teritorijos gyvenamųjų vietovių atstovais - seniūnaičiais, bendruomenių pirmininkais aktyviai prisidėjo prie savivaldybės institucijų ir savivaldybės teritorijoje veikiančiose valstybinių įstaigų rengiamų projektų bei priimtų sprendimų įgyvendinimo. 

Seniūnijos kitos vykdytos 2017 m. funkcijos:
·  neviršydama savo įgaliojimų, seniūnijos teritorijoje organizavo ir kontroliavo savivaldybės institucijų sprendimų įgyvendinimą arba pati juos įgyvendino;
· prireikus vertino atskirų šeimų (asmenų) gyvenimo sąlygas bei poreikius ir pateikė savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· dalyvavo organizuojant civilinę saugą;
· dalyvavo rengiant ir įgyvendinant gyventojų užimtumo programas seniūnijos aptarnaujamoje teritorijoje;
· nustatyta tvarka dalyvavo rengiant gyventojų apklausas;
· dalyvavo rengiant savivaldybės tarybos nario - mero rinkimus Šakių rajono savivaldybėje;
· dalyvavo kuriant ir įgyvendinant informacinės visuomenės plėtros programas;
· organizavo visuomenei naudingus darbus;
· organizavo ir (arba) kontroliavo savivaldybės kelių, bendrojo naudojimo teritorijų, kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizavo socialinės paramos teikimą ir pašalpų mokėjimą;
· tvarkė priskirtus registrus ir nustatyta tvarka teikė duomenis;
· tvarkė gyvenamosios vietos deklaravimo duomenų ir gyvenamosios vietos neturinčių asmenų apskaitą;
· atliko notarinius veiksmus;
· išdavė pažymas juridiniams faktams patvirtinti ir kitus reikalingus dokumentus;
· suteikė informaciją žemės ūkio subjektams, deklaravo pasėlius, kiaules, lankė ūkius.
   
                Įgyvendinus Barzdų seniūnijos 2017 metų veiklos plane iškeltus uždavinius ir tikslus, vykdant savarankiškas ir valstybės deleguotas funkcijas, seniūnijos gyventojai buvo aptarnauti laiku ir kokybiškai. Suteikta reikalinga informacija, išduotos pažymos, registruotos mirtys, suteikta reikalinga socialinė pagalba, aptarnauti žemės ūkio subjektai, deklaruota gyvenamoji vieta ir kt.
        


         Seniūnas                                                                                                    Remigijus Naujokaitis





Parengė:

Specialistė Jurgita Didžiulienė

